חגית אהרונוף

חגית אהרונוף (נולדה ב-18 באפריל 1949) היא סופרת ילדים ונוער, מפתחת תוכניות לימודים, חוקרת ותסריטאית ישראלית.

 קורות חיים 

נולדה בתל אביב ישראל וגדלה ברמת גן, שם למדה בתיכון הדתי הרא"ה. שירתה בצה"ל כסמלת סעד ברצועת עזה. בעלת תואר ב.א. בספרות, לשון ואמנות מטעם אוניברסיטת חיפה, ובעלת תואר מ.א. בחינוך, במגמת פיתוח תוכניות לימודים מטעם אוניברסיטת תל אביב.

עבדה שנים רבות כמפתחת תוכניות לימודים במשרד החינוך, בתחומים: ספרות, לשון ומולדת וחברה (מדעי החברה לבית הספר היסודי).לפני כן עסקה בתחומי חינוך שונים: הנחלת הלשון, הוראה, ניהול והדרכת מורים. נמנתה על הצוות הפדגוגי של הטלוויזיה הלימודית, ועבדה כתסריטאית במחלקת הילדים והנוער של הטלוויזיה הכללית.

כותבת לילדים ונוער. בספרי הנוער בולטות סוגיות חברתיות. ספריה נבחרו להשתתף במצעד הספרים של משרד החינוך, והיו ברשימת הספרים המומלצים של משרד החינוך.

 מספריה לילדים ונוער 
להיות כמוהם הוצאת הקיבוץ המאוחד 2018
לא רואים עליה הוצאת הקיבוץ המאוחד 2008
מה זה יכול להיות? הוצאת הקיבוץ המאוחד 2007
גיבור על חזקים הוצאת הקיבוץ המאוחד 2000
מעשה שקרה בארץ לחם, הוצאת ספרים בית-אל, 1998
גבעת ההיפופוטם, ספריית פועלים, 1983
שתי גומות חן, הוצאת טרקלין, 1977

 תסריטים 
 "ריץ' רץ' " עבור הטלוויזיה הכללית, המח' לתוכניות ילדים
 "מה לעשות?" (מתוך העֶרכה "למשפחה"), שירות הסרטים הישראלי עבור משרד החינוך, האגף לתוכניות לימודים, 1997

 מאמרים ומחקר 
חינוך- "הערכה מעצבת לתוכנית ביתא ישראל" משרד החינוך, 1989 תקציר המחקר במאמר: דפוסי התנהגות של הלומד האתיופי הצעיר"בשדה חמד" (ביטאון לענייני חינוך והוראה) חוברת א-ב, תשנ"ב, עמ' 44-60.
היסטוריה -"הייקים באים" - חדשות בן עזר המאמר נמצא גם במוזיאון לתולדות פתח תקווה
לשון - "עם אחד ודברים אחרים", בשדה חמד תשס"ג עמ' 153–160.
לשון -"עם אחד ושפה אחת" הד החינוך ינואר 2003, טבת תשס"ג

 חיים אישיים 

חגית אהרונוף היא אם לשלושה, וסבתא לנכדים. גרה ביישוב נווה צוף במועצת מטה בנימין יישוב אשר היא ומשפחתה נמנים עם מייסדיו ב-1977.

 קישורים חיצוניים 




 "רגע עם חגית אהרונוף", ארץ בנימין ספטמבר 2019
 "על הסופרת וספריה", ארץ בנימין אוקטובר 2018
 "באומץ ובלי הנחות" לא רואים עליה ארץ בנימין יוני-יולי 2008
 מה זה יכול להיות – סיפורים לנימי קורא טוביה צפיר– יוטיוב

על יצירותיה
 גיבור על חזקים -דף דף   מערכי שעור
 גיבור על חזקים -בין הצלצולים מט"ח
 גיבור על חזקים -ספרות ילדים ונוער-חוברת 108 - -מיתודה עמ' 46–49
 לא רואים עליה – פעילות בעקבות ספר – יחודו של יוצר חגית אהרונוף – בין הצלצולים
 מעשה שקרה בארץ לחם – ספר לי -אוני' חיפה
 מעשה שקרה בארץ לחם - כתב עת ספרות ילדים ונוער גיליון דצמבר 1998

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ויקיפדיה: ערכים של משתמשים חדשים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:בוגרות תיכון הרא"ה (רמת גן)
קטגוריה:בוגרי תיכון הרא"ה (רמת גן)
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:תסריטאיות ישראליות
קטגוריה:תסריטאים ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:נווה צוף: אישים
קטגוריה:מתנחלות
קטגוריה:ישראליות שנולדו ב-1949
קטגוריה:ישראלים שנולדו ב-1949